CELEX: 22022D1051
Language: sl
Date: 2022-02-04 00:00:00
Title: Sklep Skupnega odbora EGP št. 3/2022 z dne 4. februarja 2022 o spremembi Priloge I (Veterinarske in fitosanitarne zadeve) k Sporazumu EGP [2022/1051]

30.6.2022   
               
               
                  SL
               
               
                  Uradni list Evropske unije
               
               
                  L 175/5
               
            
         SKLEP SKUPNEGA ODBORA EGP št. 3/2022
         z dne 4. februarja 2022
         o spremembi Priloge I (Veterinarske in fitosanitarne zadeve) k Sporazumu EGP [2022/1051]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Izvedbeno uredbo Komisije (EU) 2021/761 z dne 7. maja 2021 o spremembi prilog I do IV k Izvedbeni uredbi (EU) 2017/717 glede vzorčnih obrazcev zootehniških spričeval za plemenske živali in njihov zarodni material (1) je treba vključiti v Sporazum EGP.
                  
               
                     (2)
                  
                  
                     Ta sklep se nanaša na zakonodajo v zvezi z živimi živalmi, ki niso ribe in živali iz akvakulture, ter živalskimi izdelki, kot so jajčne celice, zarodki in seme. Zakonodaja v zvezi s temi zadevami se ne uporablja za Islandijo, kakor je določeno v odstavku 2 uvodnega dela poglavja I Priloge I k Sporazumu EGP. Ta sklep se zato ne uporablja za Islandijo.
                  
               
                     (3)
                  
                  
                     Ta sklep se nanaša na zakonodajo v zvezi z veterinarskimi zadevami. Zakonodaja v zvezi z veterinarskimi zadevami se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je določeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.
                  
               
                     (4)
                  
                  
                     Prilogo I k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            V točki 36 (Izvedbena uredba Komisije (EU) 2017/717) v delu 2.2 poglavja I Priloge I k Sporazumu EGP se doda naslednja alinea:
            
                        „—
                     
                     
                        
                           32021 R 0761: Izvedbena uredba Komisije (EU) 2021/761 z dne 7. maja 2021 (UL L 162, 10.5.2021, str. 46).“.
                     
                  
         
            Člen 2
            Besedilo Izvedbene uredbe (EU) 2021/761 v norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 3
            Ta sklep začne veljati 5. februarja 2022 pod pogojem, da so bila predložena vsa uradna obvestila v skladu s členom 103(1) Sporazuma EGP (*).
         
         
            Člen 4
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 4. februarja 2022
            
               
                  Za Skupni odbor EGP
               
               
                  predsednik
               
               Nicolas VON LINGEN
            
         
         
            (1)  UL L 162, 10.5.2021, str. 46.
         
            (*)  Navedena ni nobena ustavna zahteva.